WAS IT LOVE? Akan Ditayangkan Di Netflix 8 Julai Ini
Kepada peminat drama Korea Selatan, nantikan drama romantik komedi terbaru berjudul Was It Love? lakonan Song Ji-hyo, Son Ho-jun, Song Jong-ho, Koo Ja-sung dan Kim Min-joon. Noh Ae-jeong (Song Ji-hyo) merupakan penerbi filem dan juga ibu tunggal. Kehidupannya menjadi tidak menentu apabila empat lelaki telah memasuki kehidupannya pada masa yang sama. Anak perempuannya, Noh Ha-nee (Um Chae-young), bertekad untuk mengetahui antara empat lelaki tersebut, yang mana merupakan ayah kandungnya. Yang pertama ialah bekas teman lelaki Noh Ae Jung, Oh Dae-o (Son Ho-jun), novelis terkenal dengan nama pena Cheon Eok-man, yang digambarkan oleh Ha-nee sebagai sesuatu yang agak sukar. Kedua adalah pelakon A-list Ryu Jin (Song Jong-ho) yang kelihatannya sempurna dalam segala hal, tetapi menyembunyikan daya tarikan yang berbeza di sebalik persona bintang filemnya. Seterusnya adalah Oh Yeon-woo (Koo Ja-sung) yang merupakan guru Ha-nee dan tinggal bersama keluarga Noh Ae-jeong. Ibu Ae-jeong sangat menyukainya. Akhir sekali, Koo Pa-do (Kim Min-jun) adalah bekas gangster yang “menakutkan tetapi seksi” yang juga merupakan pelabur untuk filem Ae-jeong dan merupakan bapa kepada sahabat karib Ha-nee Koo Dong-chan (Yoon Sung -woo). Nampaknya, bakal berlaku persaingan walaupun pelakon Joo A-rin (Kim Da-som) digambarkan sebagai saingan cinta Ae-jeong. Di antara empat lelaki tersebut, yang manakah boleh menjadi ayah Ha-nee? Nantikan drama romantik komedi Was It Love? yang akan ditayangkan pada 8 Julai, setiap Rabu dan Khamis, hanya di Netflix.